Gasvryheid en geure - VTM
SPORT EN AKTIWITEITE
GASVRYHEID EN GEURE
Gasvryheid en geurewaldemar2021-10-19T21:34:11+02:00
BELEEF AFRIKANERS SE
Kom kuier saam by die Voortrekkermonument se eie skoolkombuis. Skool op Wiele is 'n koffiehuis skuins oorkant die Voortrekkermonument geleë. Vetkoeke, jaffels, boereworsrolle en pannekoek is van die heerlike disse wat jy kan geniet saam met 'n koppie kweperlat koffie. Die winkel verkoop ook oulike opvoedkundige speelgoed vir kinders. Beleef weer die nostalgie van die goeie ou skooldae.
Die inspirasie agter ons koffiehuis kom van die Skool op Wiele in 1923 van mnr. WA Joubert. Die klaskamer op wiele moes dien as oplossing vir die gedurige tekort aan klaskamerakkommodasie. Die onderstel is dié van 'n ou stoomdorsmasjien. Die skool is deur 'n span van 16 osse getrek.
OOM PAUL SE DELI
Oom Paul se Deli is beskikbaar vir vinnig voorbereide, ligte versnaperings, peuselhappies en iets om die dors te les, voor of na die uitstappie na die Voortrekkermonument.
Die kiosk is aan die westekant van die trappe na die monument geleë.
Pomp jou hart met adrenalien? Adventure Zone bied aktiwiteite aan vir oud en jonk. Van die aktiwiteite sluit o.a. boogskiet en vierwielmotorfiets in.
Is jy op soek na 'n eg Suid-Afrikaanse produk? Wil jy vir iemand 'n unieke, onvervangbare, duursame geskenk gee? Of soek jy miskien iets eg Suid-Afrikaans om in jou huis uit te stal? Dan is De Afrikaner Handelshuis net die plek vir jou!
Hier onder is 'n lys met van die items wat verkoop word. Indien jy meer wil sien, besoek ons webtuiste by www.afrikander.com of kom loer in by ons winkel op die Voortrekkermonument se terrein.